kardosdrur/scandi-wiki huggingface dataset:
ABC-dragt

En ABC-dragt (også NBC-dragt, CBRN-dragt og kemikalieindsatdragt) er et stykke beklædning, der giver beskyttelse imod direkte kontakt med farlige Atomare / Nucleare, Biologiske og kemiske (Chemical) substanser. Deraf navnet.

ABC-dragter bruges typisk af militære enheder som beskyttelse mod biologiske våben, kemiske våben eller radioaktivt nedfald i tilfælde af en atomkrig. Varianter af dragten bruges også af fx redningsberedskabet som beskyttelse i tilfælde af angreb med masseødelæggelsesvåben eller ved redningsarbejde og oprydning efter fx kemikalieudslip. Dragten bruges sammen med en ABC-maske eller et trykluftsapparat, der beskytter ansigt og luftveje.

Se også 

Gasmaske

Beredskab
Militær
Personlige værnemidler
Robert for årets kvindelige birolle

Robertprisen for årets kvindelige birolle er en filmpris, der uddeles af Danmarks Film Akademi ved den årlige Robertfest.

Prismodtagere

1980'erne 
 1984 – Mette Munk Plum for Isfugle
 1985 – Aase Hansen for Tro, håb og kærlighed
 1986 – Kirsten Olesen for Elise
 1987 – Sofie Gråbøl for Oviri
 1988 – Lene Brøndum for Hip Hip Hurra!
 1989 – Harriet Andersson for Himmel og helvede

1990'erne 
 1990 – Helle Ryslinge for Lykken er en underlig fisk
 1991 – Kirsten Olesen for Springflod
 1992 – Jessica Zanden for Freud flytter hjemmefra
 1993 – Ghita Nørby for Sofie
 1994 – Anne Marie Helger for De frigjorte
 1995 – Rikke Louise Andersson for Nattevagten
 1996 – Birthe Neumann for Kun en pige
 1997 – Karin Cartlidge for Breaking the Waves
 1998 – Ellen Hillingsø for Sekten
 1999 – Birthe Neumann for Festen

2000'erne 
 2000 – Sofie Gråbøl for Den eneste ene
 2001 – Ann Eleonora Jørgensen for Italiensk for begyndere
 2002 – Birthe Neumann for Fukssvansen
 2003 – Paprika Steen for Elsker dig for evigt
 2004 – Ghita Nørby for Arven
 2005 – Trine Dyrholm for Forbrydelser
 2006 – Charlotte Fich for Drabet
 2007 – Stine Fischer Christensen for Efter brylluppet
 2008 – Hanne Hedelund for Kunsten at græde i kor
 2009 – Sarah Boberg for To verdener

2010'erne 
 2010 – Pernille Vallentin for Fri os fra det onde
 2011 – Bodil Jørgensen for Smukke mennesker
 2012 – Charlotte Gainsbourg for Melancholia
 2013 – Trine Dyrholm for En kongelig affære
 2014 – Susse Wold for Jagten
 2015 – Danica Curcic for Stille hjerte
 2016 – Trine Dyrholm for Lang historie kort
 2017 – Sofie Gråbøl for Der kommer en dag
 2018 – Victoria Carmen Sonne for Vinterbrødre
 2019 – Jessica Dinnage for Den skyldige

2020'erne
 2020 – Sofie Torp for Ser du månen, Daniel
 2021 – Özlem Saglanmak for Shorta
 2022 – Josephine Park for Venuseffekten
 2023 – Lene Maria Christensen for Rose

Eksterne henvisninger 
 Vindere af Robertprisen
Skønheden og udyret (film fra 1983)

Skønheden og udyret er en dansk film fra 1983, skrevet og instrueret af Nils Malmros. Den handler om en teenagepiges forhold til sin far og de konflikter, der opstår mellem børn og forældre, når børn bliver voksne. Filmen vandt både en Robert- og en Bodilpris for bedste film.

Medvirkende 
 Line Arlien-Søborg
 Jesper Klein
 Preben Kristensen
 Merete Voldstedlund
 Carsten Jörgensen
 Eva Gram Scholdager
 Brian Theibel
 Jan Johansen
 Michael Nørgaard
 Lone Elliot

Eksterne henvisninger 
 

Danske film fra 1983
Dramafilm fra Danmark
Dansksprogede film
Film instrueret af Nils Malmros
Bodilprisen for bedste danske film
Robertprisen for årets danske spillefilm
Sérgio Mendes

Sérgio Santos Mendes, (født 11. februar 1941 i Niterói, Rio de Janeiro, Brasilien).

Mendes studerede musik på konservatoriet i sin by for at blive klassisk pianist. Mens hans interesse for jazzen voksede begyndte han at spille på natklubber i 1950'erne, årtiet hvor musikstilen bossa nova blev født.

Mendes spillede med Antonio Carlos Jobim, anset som Mendes lærer, og mange andre jazzmusikere fra USA som besøgte Brasilien. Senere i 1961 dannede Mendes El Sexteto Bossa Rio og indspillede pladen Dance Moderno. På en turné i Europa og USA indspillede Mendes albums med Cannonball Adderly og Herbie Mann og optrådte i Carnegie Hall.

Mendes slog sig ned i USA i 1964 hvor hans popularitet blev større. Han komponerede musikken til filmen The Look Of Love, og blev indbudt til at give koncerter for præsident Lyndon B. Johnson og Richard Nixon.

Hans største succes er Mas Que Nada (Ma-sh Kay Nada).

Diskografi 

1960'erne
 Dance Moderno (1961), The Bossa Rio Sextet 
 Quiet Nights (1963)
 Você Ainda Não Ouviu Nada (1963), Sergio Mendes & Bossa Rio 
 The Swinger From Rio (1964) 
 Bossa Nova York (1964), Sergio Mendes Trio 
 Cannonbal's Bossa Nova with Bossa Rio (1964) 
 In Person At El Matador! (1964), Sergio Mendes & Brasil '65
 Brasil '65 (1965), Wanda de Sah feat. Sergio Mendes Trio 
 The Great Arrival (1966) 
 Herp Alpert Presents (1966), Sergio Mendes & Brazil '66 
 Equinox (1967), Sergio Mendes & Brasil '66 
 The Beat Of Brazil (1967) 
 Sergio Mendes' Favorite Things (1968) 
 Look Around (1967), Sergio Mendes & Brasil '66
 Crystal Illusions (1969), Sergio Mendes & Brasil '66 
 The Fool On The Hill (1969), Sergio Mendes & Brasil '66 
 Ye-Me-Lê (1969), Sergio Mendes & Brasil '66

1970'erne
 Live At Expo' 70 (1970), Sergio Mendes & Brasil '66 
 Stillness (1971), Sergio Mendes & Brasil '66
 País Tropical (1971), Sergio Mendes & Brasil '77 
 Raizes (1972) 
 Primal Roots (1972), Sergio Mendes & Brasil '77
 Love Music (1973), Sergio Mendes & Brasil '77 
 In Concert (1973), Sergio Mendes & Brasil '77 
 I Believe (1974), Sergio Mendes & Brasil '77
 Vintage 74 (1974), Sergio Mendes & Brasil '77
 Single (1975), Sergio Mendes 
 Home Cooking (1976), Sergio Mendes & Brasil '77
 Sergio Mendes & The New Brasil '77 (1977) 
 Brasil '88 (1978) 
 Pelé – Original Soundtrack (1978), Sergio Mendes
 Horizonte Aberto (1979)
 Magic Lady (1979), Sergio Mendes

1980'erne 
 Never Gonna Let You Go – Tema da novela Final Feliz (1982), Sergio Mendes
 Sergio Mendes (1983), Sergio Mendes
 Confetti (1984), Sergio Mendes
 Brasil '86 (1986), Sergio Mendes 
 Arara (1989), Sergio Mendes

1990'erne
 Brasileiro (1992), Sergio Mendes 
 Oceano (1996), Sergio Mendes

2000'erne
 Timeless (2006), Sergio Mendes

Musikere fra Brasilien
Jazzpianister
Skønheden og udyret (flertydig)

Skønheden og udyret kan henvise til:

 Skønheden og udyret – Fransk folkeeventyr
 Skønheden og udyret (film fra 1946) – Jean Cocteaus filmatisering fra 1946
 Skønheden og udyret (tvserie) - 1987-90
 Skønheden og udyret (film fra 1983) – Dansk film af Nils Malmros fra 1983
 Skønheden og udyret (film fra 1991) – En tegnefilm af Disney fra 1991
 Skønheden og udyret (film fra 2017) – film fra 2017 instrueret af Bill Condon
 Skønheden og udyret (musical) – musicaludgave af Disney's tegnefilm

 Andet
 Beauty and the Beast (album) – et album med A-Moe
Iben Claces

Iben Claces (født 1973 på Frederiksberg) er en dansk digter og forfatter.

Hun er student fra Rysensteen Gymnasium 1992 og uddannet fra Forfatterskolen 1994.

Udgivelser 
 Tilbage bliver, Borgen, 1994 (Digte)
 En fremmed selv, Borgen, 1995 (Digte)
 Stjernehavet, Borgen, 1999 (Digte)
 Akikos ammehjerne : en fortælling, Lindhardt og Ringhof, 2004 (Roman)

Referencer 
 http://ibenclaces.dk/

Digtere fra Danmark
Romanforfattere fra Danmark
Personer fra Frederiksberg
Dansksprogede forfattere fra Danmark
Modtagere af Forfatter Martin Jensen og hustru Manja Jensen Legat
Kvindelige forfattere i det 21. århundrede
Uplink

Engelske Introversion står bag spillet, som udkom 1. oktober 2001 til Linux og Windows. Den 23. august 2006 blev spillet tilgængeligt gennem Steam, og  den 24. marts 2011 blev spillet også tilgængeligt gennem Ubuntu Software Center.

Plot 
Uplink er et computerspil, hvor du spiller som en Uplink agent der lever af at udføre arbejde for store virksomheder. Dine opgaver er primært at hacke dig ind i konkurrenters computersystemer for at stjæle deres forretningshemmeligheder, sabotere deres systemer, foretage pengeafpresning, slette beviser, eller plante beviser mod uskyldige mennesker. 
Du bruger de penge du tjener på at opgradere dine computersystemer, og købe ny software og værktøjer. Når du stiger i niveau vil du finde sværere og farligere opgaver som dog også giver flere penge. Yderligere kan du sætte dine penge i aktier i et fuldt fungerende aktiemarked, og være med til at påvirke det ved hjælp af dit arbejde. Du kan ændre i folks uddannelsespapirer og/eller straffeattest. Du kan flytte penge fra fremmende bankkonti til din egen konto. Du kan endda være med til at konstruere den mest dødlige computervirus nogensinde.

Eksterne henvisninger 
Uplink

Computerspil fra 2001
Linux-spil
Windows-spil
Donita Dunes

Donita Dunes (født 11. oktober 1966 i Seagoville, Texas) er en amerikansk model og pornostjerne kendt for sine store, kunstige (44GG) bryster, tatoveringer og piercinger (hun havde piercede skamlæber, tunge, navle og læbe). Hun er af latinamerikansk afstamning og er af og til blevet krediteret som Danita Dunes eller Donita. Hun har været aktiv i pornoindustrien siden midten af 1990'erne.

Eksterne henvisninger 

 

Pornoskuespillere fra USA
Pornomodeller fra USA
Dværgenes konge

Dværgenes konge er en fransk eventyrtegneserie. Tekst af Bruno Chevalier, tegninger af Thierry Ségur.

Resume
Da dværgenes konge er død, siger sagnet, at en ny konge skal findes i Ewandors rige, langt fra dværgenes eget land. De tre dværge Aren, Noren og Oten drager af sted for at finde ham, men verden udenfor dværgenes rige er ukendt og farlig for dem, og de danner snart bekendtskab med en udspekuleret landevejsridder ved navn Firfin, der tilbyder dem sin hjælp som fører. Senere støder den mindre kloge, men meget stærke lejesoldat Morkai til dem, hvilket giver dem en mere kontant beskyttelse mod omverdenen.

Links
Artikel på ComicWiki 

Tegneserier fra Frankrig
Grene Kirke

Grene Kirke ligger ca. 2 km vest for Billund. Den er den ene af Grene Sogns kirker. Den er den ældste og mindste af de to kirker.

Grene Kirke er en nybygning af den gamle Grene Kirke fra 1100-tallet. Resterne, soklen, ligger tæt ved den "nye" kirke bygget i 1891-92.

Inventar 
Kirkens kirkeskib er en 100 cm lang model af den tremastede skonnert "Saga". Den blev bygget i Marstal i 1893 af skibsbygmester Gorm Clausen, der også byggede Saga, og blev købt og givet til kirken af gårdejer Jens Petersen i Plovslund og ophængt den 6. juli 1937.

Henvisninger 
 Henningsen, Henning 1958: Kirkeskibe i Ribe Amt. Fra Ribe Amt 1958 s. 353-369.

Eksterne kilder og henvisninger 
 Grene Kirke hos KortTilKirken.dk
 Grene Kirke i bogværket Danmarks Kirker (udg. af Nationalmuseet)

Kirker i Billund Kommune
Kirker i Ribe Stift
Kirker i Ribe Amt
Hans Holten Hansen

Hans Holten Hansen (23. november 1966, Hørsholm) er en dansk digter, forfatter og musiker. Han er uddannet fra Forfatterskolen 1991. Han spiller el- og kontrabas og har blandt andre spillet sammen med How Do I, Olesen-Olesen (har medvirket på to plader med dem) og Nikolaj Nørlund. Foruden den lyriske, tekstbårne rock spiller han også bebop-jazz og har i den forbindelse arbejdet sammen med blandt andre Anders Remmer.

Blandt sine litterære inspirationskilder nævner Holten Hansen Italo Calvino, Peter Laugesen, Samuel Beckett og Per Olov Enquist.

Udgivelser 
 Inkognito, Samleren, 1997 (Digte)
 Omslag, Samleren, 2000 (Digte)

Eksterne henvisninger 
 Forfatterbiografi på Litteratursiden.dk 

Digtere fra Danmark
Musikere fra Danmark
Dansksprogede forfattere fra Danmark
Kim Blæsbjerg

Kim Blæsbjerg (født 1974) er en dansk forfatter, uddannet fra Forfatterskolen 1997. Han har i flere omgange modtaget Statens Kunstfonds anerkendelse og har endvidere en omfattende virksomhed med oplæsninger og foredrag.

Kim Blæsbjerg var i en årrække den organisatoriske hovedkraft på Forfatterlandsholdet, hvor han også selv spillede.

Udgivelser 
 Fælder, Borgen, 2002 (prosa)
 Niels Bohrs kærlighed, Borgen, 2003 (roman)
 Rådhusklatreren, Borgen, 2007 (roman)
 Pyramiden, Rosinante, 2010 (roman)
 Flugten, Dansklærerforeningens Forlag, 2011 (ungdomsroman)
 Desertørerne 1, Rosinante, 2016 (roman)
 Desertørerne 2, Rosinante, 2017 (roman)
 Desertørerne 3, Rosinante, 2018 (roman)
 De bedste familier, Gutkind, 2023 (roman)

Eksterne links 
 
 Kim Blæsbjerg på Litteratursiden.dk
 Kim Blæsbjerg på Forfatterweb.dk

Romanforfattere fra Danmark
Dansksprogede forfattere fra Danmark
Palle Nielsen

Palle Nielsen (8. august 1920 i København – 5. september 2000) var en dansk tegner og grafiker. 

Palle Nielsen havde uddannelse fra Kunsthåndværkerskolen i København 1945-1947, Erik Clemmensens malerskole og Kunstakademiet under K. Iversen og Aksel Jørgensen). Han var siden professor ved Kustakademiet fra 1967 til 1973. Han udstillede gennem Smithsonian Foundation, på biennaler bl.a. i Venezia, Sao Paulo, Tokyo og Firenze, på Moderna Museet i Stockholm og på Statens Museum for Kunst, Ny Carlsberg Glyptotek, Karen Blixen Museet i Danmark.

Palle Nielsen er særlig kendt for en stor mængde serier med træ- og linoleumssnit af skikkelser og landskaber fra den moderne storby i dramatiske og poetiske billeder i sort-hvid. Blandt de grafiske serier Passion (1949), Den fortryllede by (1953), Soldaten og barnet (1954), Den sovende by (1955-1957), Orfeus og Eurydike I (1955-1959) og Orfeus og Euredike II (Isola, 1970), Klagesange (1964) og Nekropolis (1970). Flere af serierne er udgivet i bogform. 

Palle Nielsen var en af Danmarks allerfineste kunstnere i det 20. århundrede og inspirerede blandt andre en række tegneserietegnere med sine mesterlige tuschtegninger og sin grafik.

Se også 
 Palle Nielsen - mig skal intet fattes - film fra 2002

Eksterne henvisninger 
 
 
 Billeder, eksempler fra Clausens Kunsthandel
 
 Nekrolog i tegneserietidsskriftet Rackham 
 Udstillingslister m.m. 

Kunstnere fra Danmark
Tegnere fra Danmark
Grafikere fra Danmark
Peder Nyman

Peder Nyman (1. juli 1940 i Stockholm – 3. maj 2001) var en dansk avistegner. Han blev særlig kendt for sine tegninger i karakteristisk stiliseret streg under signaturen "NYMAN" i avisen Politiken.

Peder Nyman var søn af den danske Pippi Langstrømpe-tegner Ingrid Vang Nyman og digteren .

Kilder 

Illustratorer fra Danmark
Personer i Kraks Blå Bog (afdøde)
Ingrid Vang Nyman

Ingrid Vang Nyman (født 21. august 1916, død 13. december 1959) var en dansk illustrator. Hun er i dag mest kendt for de klassiske tegninger til Astrid Lindgrens bøger om Pippi Langstrømpe.

Nyman var barnebarn af den danske nationalbankdirektør Johannes Lauridsen, stifteren af Alfa Margarinefabrik. og havde sin opvækst i Vejen i sydjylland. I 1935 begyndte hun at studere på Kunstakademiet i København, men stoppede efter et par år. Hun forsøgte sig som fri kunstner, blandt andet med malerier og keramik, men begyndte snart at lave illustrationer, særligt til børnebøger.

Ved Kunstakademiet havde Ingrid Vang Nyman truffet Arne Nyman, som var maler, tegner og lyriker. De giftede sig i 1940. Samme år blev sønnen Peder født. Ægteskabet blev opløst efter et par år, og i 1943 flyttede hun og sønnen til Stockholm. Der kom Vang Nyman i kontakt med det nystartede børnebogsforlag Rabén & Sjögren, som havde brug for en illustrator til bøgerne om Pippi Langstrømpe.

I Vejen – hvor Ingrid Vang Nyman havde sine rødder – afholdt Vejen Kunstmuseum 2000–2001 den første Ingrid Vang Nymanudstilling. Nymans længstlevende søster, Kirsten Vang Lauridsen, besluttede i forlængelse af udstillingen i Vejen, at søsterens værker skulle fordeles således at de originale illustrationerne til svenske bøger skulle gå til Kungliga Biblioteket i Stockholm mens de øvrige værker som keramik, malerier og talrige skitser og arbejder på papir skulle gå til Vejen Kunstmuseum, hvor der i dag er en samling på over 250 værker.

Ingrid Vang Nyman var i perioder meget produktiv, men forblev alligevel forholdsvis ukendt. Ud over Astrid Lindgrens bøger illustrerede Ingrid Vang Nyman både før og efter en række andre værker, som er beskrevet i bogen Pippi Langstrømpe og meget, meget mere som blev udgivet af Vejen Kunstmuseum i forbindelse med særudstillingen i 2000–2001. Bogen kan endnu købes på museet.

Efter langvarige økonomiske og helbredsmæssige problemer begik hun selvmord på Sankta Luciadagen i 1959. Nyman er begravet på Vejen Kirkegård.

Ingrid Vang Nymans illustrationer er kendetegnede af klare farveflader, tydelige konturer og en sikker figurtegning i en forenklet, dekorativ realisme.

Sønnen Peder Nyman blev tegner som sin mor.

noter

Eksterne henvisninger 
 
 Ingrid Vang Nyman; Göteborgs konstmuseum, 2020
 Om Vang Nyman på astridlindgren.se 

Kunstnere fra Danmark
Illustratorer fra Danmark
Personer der har begået selvmord
Anton Hansen

Anton Christian Vilhelm Hansen (27. juni 1891 i Vedskølle ved Køge – 14. september 1960 i København) var en dansk karikaturtegner, antimilitaristisk og socialistisk kunstner samt afholdsmand.

Karriere 
Anton Hansen blev uddannet som maler i København i 1909 og derefter ansat som teatermaler. Han tegnede politiske og sociale satiriske tegninger til Arbeiderbladet i Kristiania fra 1908 og til Ekstrabladet i København fra 1909 til 1918. Han opholdt sig i Norge fra 1919 til 1924. I det interskandinaviske vittighedsblad Exlex var han den eneste faste tegner ved siden af Ragnvald Blix, som også redigerede bladet. Anton Hansen tegnede også for det tyske Simplicissimus fra 1912 til 1932, og senere arbejdede han blandt andet for de danske aviser Socialdemokraten, Information (1945-1947) og til sidst Ekstrabladet.

Anton Hansen var en skrivedygtig kunstner, nogle gange ansat i Det norske Arbeiderparti. Han var medlem af foreningen Mot Dag i Kristiania fra 1922 og medredaktør for dens tidsskrift Mot Dag fra 1923 til 1924. Han var desuden redaktør for det socialistiske Clarté fra 1926 til 1927. Anton Hansen var ellers malermester i København fra 1934 og illustrerede flere bøger og udgav egne samlinger.

Anton Hansen modtog Grand Prix i Bruxelles i 1935.

Anton Hansen er blevet omtalt som mellemkrigstidens sorte satiriker og som én af sin samtids store arbejdertegnere. Selv om udtrykket var satirisk, viste han imidlertid altid omtanke for de svageste og var også i udøvelsen af sin kunst stærkt optaget af arbejdernes og fattigfolks livsgrundlag og levevilkår .

Litteratur 
 Hanne Abildgaard, Anton Hansen – Mellemkrigstidens sorte satiriker, Arbejdermuseet, 2001. .

Eksterne henvisninger 
 
 
 Kort biografi på Kunstindustrimuseet i København 
 Udstilling omtalt i Østlandets blad 
 Biografi 
 Anton Hansen om sin egen baggrund 

Tegnere fra Danmark
Illustratorer fra Danmark
Kunstnere fra Danmark
Personer fra Køge
Scenografer fra Danmark
Pacifister fra Danmark
Personer i Dansk Biografisk Leksikon
Personer i Kraks Blå Bog (afdøde)
Kurt Ard

Kurt Ard (født 1925 i København) er en dansk illustrator, maler og grafiker. Han er blevet internationalt kendt for en stor mængde fortællende forsideillustrationer i forskellige ugeblade i 1950'erne, 1960'erne og 1970'erne, blandt andet i Familie Journalen. 

Kurt Ard arbejdede i den samme realistiske malertradition som hans åbenbare forbillede, den afholdte amerikanske illustrator og folkelivsskildrer Norman Rockwell (1894-1978). Kurt Ard var autodidakt og havde en enklere stil, men også han vandt stor anerkendelse hos publikum for sin håndværksmæssige kunnen og folkelige, ofte humoristiske forsideillustrationer. Både Rockwell og Ards forførende hverdagsmotiver er imidlertid blevet anklaget for at være kitsch med sentimental idyl, konservative holdninger og for at være endimensionale med for tydelige pointer. De repræsenterer samtidig noget af det bedste i 1900-tallets illustrationskunst og populærkultur.

Kurt Ard leverede blandt andet bidrag til de amerikanske magasiner Saturday Evening Post, Reader's Digest, McCall's og Modern Maturity, det populære tyske radio- og tv-magasin Hörzu og franske Marie Claire. I Skandinavien huskes hans arbejder særlig fra Familie Journalen.

Kurt Ard er også medlem af Danske populærautorer, blandt andet har han forfattet sangen "Mon Coeur" – både tekst og melodi – til dansk Melodi Grand Prix i 1966, hvor den fik en 2. plads.

Kurt Ard har boet i Sverige og i USA og flyttede i 1972 til Spanien.

Eksterne henvisninger 
 Kurt Ards hjemmeside med præsentation af hans biografi på dansk 
 Minibiografi og billedeksempler 
 Tysksproget bog om Kurt Ard
 Eksempler på forsider fra Saturday Evening Post 

Illustratorer fra Danmark
Dansk Socialrådgiverforening

Dansk Socialrådgiverforening (DS)  er en faglig organisation for socialrådgivere, socialrådgiverstuderende, ledere og selvstændige. 

Organisationen har 18.000 medlemmer. 

DS var medlem af FTF, men er siden d. 1. januar 2019 medlem af Fagbevægelsens Hovedorganisation (FH). 

Fagforeningen blev grundlagt i 1938 og har til formål at varetage medlemmernes økonomiske og faglige interesser samt at udvikle socialrådgiverfaget og den socialpolitiske udvikling.

Foreningen udgiver bladet Socialrådgiveren.

Dansk Socialrådgiverforenings formand er Mads Bilstrup og næstformand er Ditte Brøndum (siden november 2018).

Eksterne henvisninger
Dansk Socialrådgiverforenings hjemmeside

Etableret i 1938
Fagforbund under FH
Almennyttig organisation

Almennyttig organisation, er en organisation, som har til formål at arbejde for almenets nytte – i modsætning til kommerciel nytte, altså at skabe økonomisk overskud til en person eller gruppe af personer. Sagen kan fx understøtte social udvikling, miljøbeskyttelse, naturbeskyttelse, kunst, uddannelse, idræt eller en bæredygtig fremtid. Organisationen er ofte en forening eller en fond, som har sagen indskrevet i formålet eller fondasen.

Organisationen kan finansieres af medlemsbidrag, private sponsorer og offentlige bevillinger og er involveret i en bred vifte af aktiviteter som kan have tilknytning til sagen. Mange af disse aktiviteter kan hver især virke kommercielle, men de gennemføres alle for at bidrage til sagen.

I Forbrugerombudsmandens vejledning om brug af miljømæssige og etiske påstande mv. i markedsføringen kaldes almennyttige organisationer for "NGO" (fra det engelske "non-governmental organisation") og beskrives på følgende måde, citat:

Eksempler på almennyttige organisationer er: Folkekirkens Nødhjælp, Danmarks Naturfredningsforening, Verdensnaturfonden, Forbrugerrådet, med flere.

Der findes også eksempler på almennyttige virksomheder, f.eks. Dansk Retursystem.

Eksterne henvisninger 
 ISOBRO – indsamlingsorganisationernes brancheforening

Referencer 

 
Civilsamfund
Ocean's Twelve

Ocean's Twelve er en amerikansk film fra 2004. Det er fortsættelsen til Ocean's Eleven, hvor de 11 kriminelle havde en dristig plan, som de udførte, og med Daniel Ocean i spidsen lykkedes det dem at slippe af sted fra Terry Benedict med ca. 160 millioner dollars.

Filmen er som forgængeren instrueret af den Oscar-vindende Steven Soderbergh og rollebesætningen er den oprindelige samt Catherine Zeta-Jones.

Handling 

I denne film bliver den tilbagevundne Tess nummer 12 i "banden", men en duel i tyveri med en fransk mestertyv bliver alligevel en stor opgave for 12 mennesker, specielt grundet et forhold mellem en suveræn politikvinde og Rusty, og det faktum at Terry Benedict med sine bodyguards i ryggen ønsker at få sine penge tilbage – som for de flestes vedkommende allerede er brugt.

Medvirkende 
George Clooney som Daniel "Danny" Ocean
Brad Pitt som Rusty Ryan
Matt Damon som Linus Caldwell
Catherine Zeta-Jones som politibetjent
Andy Garcia som Terry Benedict
Julia Roberts som Tess Ocean
Casey Affleck som Virgil Malloy
Scott Caan som Turk Malloy
Shaobo Qin som Yen
Bernie Mac som Frank Catton
Don Cheadle som Basher Tarr
Carl Reiner som Saul Bloom
Eddie Jemison som Livingston Dell
Elliott Gould som Reuben Tishkoff

Referencer

Eksterne henvisninger 
 

Amerikanske film fra 2004
Kriminalfilm fra USA
Engelsksprogede film
Film instrueret af Steven Soderbergh